Speciprotektado

Speciprotektado signifas la protektadon kaj la prizorgadon fare de homoj de iuj specioj, pro suferata minaco, kiel protektindaj taksataj naturvivantaj besto- kaj plantospecioj en ilia natura kaj historie kreskanta multeco (biodiverseco).

Ekde 1966 estiĝis ruĝaj listoj de minacataj specioj, per kiuj oni provas taksi la gradon de endanĝeriĝo de la specioj.
Speciprotektaj programoj celas la protekton de kutime specifa endanĝerita aŭ de formorto minacata specio.

Speciprotektado estas do parto de naturprotektado, kiu zorgas unuflanke pri la protektado de unuopaj specioj, sed ankaŭ pri la protektado de tutaj vivejoj, kiel biotopoj kaj ekotopoj. Tiel speciprotektado estas kutime ankaŭ ekotopprotektado, ĉar la protektota specio estas nemalhavenda parto de la ekotopo. Aliflanke tio validas, ĉar al la detruo de la vivejo ja sekvos la malapero de la specio.

 Motivoj 
En pasintaj epokoj, la grandan rolon por speciprotektado ludis estetikaj kaj moralaj aspektoj. Tio limigis speciprotektadon al allogaj besto- kaj plantospecioj. Nuntempe speciprotektado celu ĉefe la konservon de la biologiaj funkcioj de la medio, kiel ekzemple:
 biologiaj filtrofunkcioj, malvenenigo
 nutraĵproduktado
 ekosistema stabileco
 biologia lukto kontraŭ damaĝbestoj
 polenado (ankaŭ por agrikulturaj plantoj)
 bioindikiloj
 kreado de humo
 malaltiĝo de karbona dioksido

Krome la konservo de la biodiverseco estas ekde la 1990-aj jaroj grandiĝanta argumento por la speciprotektado. Ankaŭ ripozo kaj hejmlandprotekto estas motivo por speciprotektado.

 Bibliografio 
 Rachel Carson, „Der stumme Frühling (La muta printempo)“ (1962)

 Vidu ankaŭ 
 Biodiverseco
 Naturprotekto
 Ekosistemo

 Eksteraj ligiloj 
 Datenbanko de la monda naturprotekta uniiĝo IUCN pri la ruĝa listo de minacataj bestospecioj 
 wisia Datenbanko de la germana oficejo por naturprotekto rilate al internacia speciprotektado 
 Artenschutz-Online, germana oficejo por naturprotektado kaj dogano 
 Aktionsgemeinschaft Artenschutz e.V. 
 Stiftung Artenschutz – komuna projekto de 45 zoologiaj ĝardenoj, bestoparkoj kaj naturprotektaj organizaĵoj 

Kategorio:Biodiverseco
Kategorio:Ekologio